
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2333 

30 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή προστίμου Τελωνειακής Παράβασης -Λα¬ 
θρεμπορίας στον ΙΘΒΑΙ ΑΒδΗΑϋ του ΜυΗΑΜΜΑϋ 

δΙϋϋΙΟυΕ και της ΕΑΤΙΜΑ ΒΙΒΙ. 1 

Παροχή κινήτρου στο διαχειριστή σιδηροδρομικής 
υποδομής (ΟΣΕ ΑΕ) για τη μείωση του κόστους 
χρήσης της υποδομής και του επιπέδου των τε¬ 
λών υποδομής, για τα έτη 2015 - 2019. 2 

Σύσταση - Συγκρότηση Υπηρεσιακού Συμβουλίου Λι¬ 
μενικού Ταμείου Ικαρίας. 3 


Επικύρωση της υπ’ αριθμ.98/2015 απόφασης του Δη¬ 
μοτικού Συμβουλίου Αργιθέας με θέμα «Κατάρ¬ 
γηση των Ν.Π.Δ.Δ. του Δήμου Αργιθέας με την 
επωνυμία α. «Πολιτιστικός Οργανισμός Δήμου Αρ¬ 
γιθέας», β.»Τράπεζα Αίματος Δήμου Αργιθέας» και 


γ. «Δημοτική Βιβλιοθήκη Δήμου Αργιθέας»». 4 

Καθιέρωση υπερωριακής εργασίας κατά τις απογευ¬ 
ματινές ώρες με αμοιβή για το προσωπικό της 
Διεύθυνσης Μεταφορών και Επικοινωνιών Π.Ε. Ημα¬ 
θίας έτους 2015. 5 


Τροποποίηση του άρθρου 11 της με αριθμό 107317/Β7/ 
10-7-2014 (ΦΕΚ 1949/τ.Β/18-7-2014) υπουργικής απόφα¬ 
σης που αφορά στο Πρόγραμμα Μεταπτυχιακών Σπου¬ 
δών του Τμήματος Γεωλογίας της Σχολής Θετικών 
Επιστημών του Αριστοτελείου Πανεπιστημίου Θεσσα¬ 
λονίκης, με τίτλο: «Εφαρμοσμένη και Περιβαλλοντική 

Γεωλογία (ΑρρΙίθό & ΕηνίΓοηπιοπίαΙ ΘβοΙοργ)». 6 

Ένταξη υπηρετούντος με σύμβαση ΙΔΑΧ στην κατη¬ 
γορία Ε.ΔΙ.Π. της Σχολής Θετικών Επιστημών. 7 


ΑΠΟΦΑΣΕΙΣ 

(ΐ) 

Επιβολή προστίμου Τελωνειακής Παράβασης - Λα¬ 
θρεμπορίας στον ΙΘΒΑί ΑΒ3ΗΑΘ του ΜϋΗΑΜΜΑΘ 
δΙΘΘΙΘυΕ και της ΕΑΤΙΜΑ ΒΙΒΙ 

Με την αριθ. 88/12/27-07-2015 Καταλογιστική Πράξη 
του Προϊσταμένου της Δ/νσης του Τελωνείου Ελευσίνας 
που εκδόθηκε σύμφωνα με τις διατάξεις του άρθρου 
155 παρ.1 του Ν.2960/2001 Περί Εθνικού Τελωνειακού 
Κώδικα και δημοσιεύεται σύμφωνα με το άρθρο 152 
παρ.5 του ιδίου ως άνω νόμου, επιβλήθηκε στον ΙΘΒΑΙ 
ΑΒ5ΗΑΘ του ΜΙΙΗΑΜΜΑΘ δΙΘΘΙΘΙΙΕ και της ΕΑΤΙΜΑ 


ΒΙΒΙ γεννηθείς την 20/05/1970 στο Πακιστάν με ΑΦΜ 
123319672 αγνώστου διαμονής, με αριθμό Α 2262819 Βε¬ 
βαίωσης Κατάθεσης γιαΈκδοση Αδειας Διαμονής, πολ¬ 
λαπλό τέλος 2.975,4 ευρώ για διαπραχθείσα τελωνειακή 
παράβαση λαθρεμπορία για κατοχή και πώληση 300 
πακέτων τσιγάρων διαφόρων μαρκών που δεν έφεραν 
ενδεικτικές ταινίες ελέγχου φορολογίας καπνού. Τα 
παραπάνω ποσά υπόκεινται σε Τ.Χ. και ΟΓΑ (2,4%) κατά 
την είσπραξη τους, σύμφωνα με τον κώδικα περί Τ.Χ. 

Κατά της ως άνω πράξης επιτρέπεται προσφυγή ενώ¬ 
πιον του Διοικητικού Πρωτοδικείου Αθηνών εντός 30 
ημερών από την δημοσίευση της στην Ε.τ.Κ. 

Ο Προϊστάμενος 

ΑΘΑΝΑΣΙΟΣ ΧΑΛΒΑΝΤΖΗΣ 

-♦- 

Αριθμ. Φ35/οικ.63186/3187 (2) 

Παροχή κινήτρου στο διαχειριστή σιδηροδρομικής υπο¬ 
δομής (ΟΣΕ ΑΕ) για τη μείωση του κόστους χρήσης 
της υποδομής και του επιπέδου των τελών υποδο¬ 
μής, για τα έτη 2015 - 2019. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

(α) της παρ. 3 του άρθρου 14 του Π.δ. 41/2005 (Α'60) 
«Εναρμόνιση της ελληνικής νομοθεσίας με τις Οδηγίες 
91/44Θ/ΕΟΚ και 95/18/ΕΚ όπως τροποποιήθηκαν με τις 
οδηγίες 2001/12/ΕΚ και 2001/13/ΕΚ, αντιστοίχως και της 
οδηγίας 2001/14/ΕΚ για την ανάπτυξη των Κοινοτικών σι¬ 
δηροδρόμων, τις άδειες σε σιδηροδρομικές επιχειρήσεις, 
την κατανομή της χωρητικότητας των σιδηροδρομικών 
υποδομών και τις χρεώσεις για τη χρήση σιδηροδρομικής 
υποδομής και την πιστοποίηση ασφάλειας, και κατάργηση 
των Π.δ/των 324/1996, 76/1998 και 180/1998», όπως ισχύει, 
(β) της περ. 22 του άρθρου 28 του Ν. 3891/2010 (188 Α) 
«Αναδιάρθρωση, εξυγίανση και ανάπτυξη του ομίλου 
ΟΣΕ και της ΤΡΑΙΝΟΣΕ και άλλες διατάξεις για το σι¬ 
δηροδρομικό τομέα, 

(γ) του Π.δ. 109/2014 (176 Α), με θέμα: «Οργανισμός 
του Υπουργείου Υποδομών, Μεταφορών και Δικτύων», 
(δ) του Ν.4263/2014 (ΦΕΚ 117 Α/14-05-2014), με θέμα: 
«Μεσοπρόθεσμο Πλαίσιο Δημοσιονομικής Στρατηγικής 
2015-2018», καθώς και τυχόν αναθεωρήσεων αυτού, 

(ε) του Ν. 4270/2014 (143 Α) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
(στ) της με Α.Π. 2/23416/ΔΠΓΚ/1-3-2013 (Β' 607) από¬ 
φασης του Υπουργού Οικονομικών «Δημοσιονομικοί 
κανόνες και πρακτικές. Μηχανισμός παρακολούθησης 
των εγκεκριμένων προϋπολογισμών για τις ΔΕΚΟ, τα 
ΝΠΙΔ του Κεφαλαίου Α του Ν. 3429/2005 και για τα ΝΠΙΔ 
φορείς της Γενικής Κυβέρνησης», 

(ζ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, ο οποίος κυρώθηκε 
με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98), όπως ισχύει, 

(η) του Π.δ. 70/2015 (Α 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γ ενικής Γ ραμματείας Βιομηχανίας στο 
Υπουργείο Οικονομίας, Ανάπτυξης και Τουρισμού», 

(θ) του Π.δ. 73/2015 (Α 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

(ι) του Π.δ. 74/2015 (Α 117) «Αποδοχή παραίτησης του 
Υφυπουργού Υποδομών, Μεταφορών και Δικτύων» και 
του Π.δ. 75/2015 (Α 117) «Διορισμός Υφυπουργών», 

(ια) της παρ. 3 του άρθρου 15 του Π.δ. 41/2005 (60 Α). 
(ιβ) της με Α.Π. Φ4/54510/4872/14-11-2-2006 (ΦΕΚ Β 
1745/30-11-2006) απόφασης του Υπουργού Μεταφορών 
και Επικοινωνιών με θέμα: «Κανόνες και κριτήρια χρέ- 
ωσης τελών χρήσης της σιδηροδρομικής υποδομής», 
(ιγ) του επιχειρησιακού σχεδίου του ΟΣΕ ΑΕ για την 
περίοδο 2013-2016, όπως έχει εγκριθεί από τη με αριθμ. 
1679/18-12-2013 (3345 Β) απόφαση της Διυπουργικής Επι¬ 
τροπής Δημοσίων Επιχειρήσεων και Οργανισμών, καθώς 
και τυχόν τροποποιήσεις ή αναθεωρήσεις αυτού, 

(ιδ) της με αριθμ. οικ. 26398/28-4-2015 (ΥΟΔΔ 315) κοι¬ 
νής απόφασης του Πρωθυπουργού και του Αναπληρωτή 
Υπουργού Οικονομίας, Υποδομών, Ναυτιλίας και Του¬ 
ρισμού με θέμα: «Διορισμός Γενικής Γραμματέως του 
πρώην Υπουργείου Υποδομών, Μεταφορών και Δικτύων», 
(ιε) του Ν. 3429/2005 (314 Α) «Δημόσιες Επιχειρήσεις 
και Οργανισμοί (Δ.Ε.Κ.Ο.)», όπως ισχύει, 

(ιστ) του Ν.4254/2014 (85 Α) «Μέτρα στήριξης και ανά¬ 
πτυξης της ελληνικής οικονομίας στο πλαίσιο εφαρμο¬ 
γής του Ν. 4046/2012 και άλλες διατάξεις». 

2. Το γεγονός ότι από την εφαρμογή των διατάξεων 
της παρούσας απόφασης δεν προκύπτει δαπάνη σε 
βάρος του κρατικού προϋπολογισμού, αποφασίζουμε: 

Αρθρο 1 

Παροχή κινήτρου 

Παρέχεται ως κίνητρο στο διαχειριστή σιδηροδρο¬ 
μικής υποδομής (ΟΣΕ ΑΕ) για τη μείωση του κόστους 
χρήσης της υποδομής και του επιπέδου των τελών υπο¬ 


δομής, για τα έτη 2015 - 2019, αμοιβή επιβράβευσης, 
σύμφωνα με τις διατάξεις της παρούσας απόφασης. 

Αρθρο 2 

Όροι χορήγησης αμοιβής επιβράβευσης και βάση 
υπολογισμού 

Αν, για το εκάστοτε έτος αναφοράς (X), το πηλίκο 
της διαίρεσης του πραγματικού κόστους συντήρησης 
της σιδηροδρομικής υποδομής διά των πραγματικών 
χιλιομέτρων συντηρημένης γραμμής είναι μικρότερο 
από το πηλίκο της διαίρεσης του προϋπολογισμένου 
κόστους συντήρησης της σιδηροδρομικής υποδομής 
διά των προϋπολογισμένων χιλιομέτρων συντηρούμε¬ 
νης γραμμής, όπως προκύπτει από τα υποβαλλόμενα 
στοιχεία του άρθρου 3 της παρούσας απόφασης, τότε 
για το έτος αναφοράς (X) χορηγείται στον ΟΣΕ ΑΕ 
αμοιβή επιβράβευσης εντός του τρίτου έτους μετά το 
έτος αναφοράς (Χ+3). Η εν λόγω χορηγούμενη αμοιβή 
επιβράβευσης καταβάλλεται στον ΟΣΕ ΑΕ προσθέτως 
της ετήσιας κρατικής χρηματοδότησης που προβλέ- 
πεται για το τρίτο έτος μετά το έτος αναφοράς (Χ+3), 
σύμφωνα με τις διατάξεις της παρ. 5 του άρθρου 14 του 
Π.δ. 41/2005 (Α 60), όπως ισχύει. 

Ως βάση υπολογισμού της αμοιβής επιβράβευσης 
ορίζεται η διαφορά μεταξύ αφενός του πηλίκου της 
διαίρεσης του προϋπολογισμένου κόστους συντήρησης 
της σιδηροδρομικής υποδομής διά των προϋπολογι¬ 
σμένων χιλιομέτρων συντηρούμενης γραμμής και αφε¬ 
τέρου του πηλίκου της διαίρεσης του πραγματικού κό¬ 
στους συντήρησης της σιδηροδρομικής υποδομής διά 
των πραγματικών χιλιομέτρων συντηρημένης γραμμής, 
πολλαπλασιαζόμενη επί των πραγματικών χιλιομέτρων 
συντηρημένης γραμμής, όπως αυτά προκύπτουν από 
τα υποβαλλόμενα στοιχεία για το έτος αναφοράς (X), 
κατά τα οριζόμενα στο άρθρο 3 της παρούσας από¬ 
φασης. Το ποσό που προκύπτει ως βάση υπολογισμού, 
από το ως άνω γινόμενο, χορηγείται ως αμοιβή επι¬ 
βράβευσης στον ΟΣΕ ΑΕ εντός του τρίτου έτους μετά 
το έτος αναφοράς (Χ+3). Η αμοιβή επιβράβευσης δε 
δύναται να υπερβαίνει το ποσό του ενός εκατομμυρίου 
(1.000.000) ευρώ. 

Αρθρο 3 

Προϋποθέσεις χορήγησης αμοιβής επιβράβευσης 

Προϋπόθεση για τη χορήγηση της αμοιβής επιβρά¬ 
βευσης είναι η υποβολή από τον ΟΣΕ ΑΕ, αφενός στο 
τμήμα Παρακολούθησης Εποπτευομένων Φορέων του 
Υπουργείου Υποδομών, Μεταφορών και Δικτύων και 
αφετέρου στη Ρυθμιστική Αρχή Σιδηροδρόμων, των 
απαιτούμενων προϋπολογιστικών και απολογιστικών 
στοιχείων, για κάθε έτος, συμπεριλαμβανομένων: α) του 
εγκεκριμένου επιχειρησιακού σχεδίου, β) του εγκεκριμέ¬ 
νου προϋπολογισμού, γ) των δημοσιευμένων οικονομι¬ 
κών καταστάσεων, δ) της ετήσιας οικονομικής έκθεσης, 
ε) έκθεσης με αναλυτική τεκμηρίωση και παράθεση των 
απαιτούμενων υπολογισμών, καθώς και στ) άλλων οικο¬ 
νομικών στοιχείων που δύνανται να ζητηθούν, εφόσον 
κριθεί αναγκαίο, προς διευκόλυνση του ελέγχου της 
εφαρμογής των διατάξεων του άρθρου 2 της παρούσας 
απόφασης. 

Επιπλέον, για κάθε έτος, ο ΟΣΕ ΑΕ υποβάλλει στη 
Ρυθμιστική Αρχή Σιδηροδρόμων και κοινοποιεί στη Δι¬ 
εύθυνση Συνδυασμένων Μεταφορών του Υπουργείου 

Υποδομών, Μεταφορών και Δικτύων έκθεση, η οποία 
περιέχει εκτενή αναφορά στις παρασχεθείσες υπηρε¬ 
σίες συντήρησης της σιδηροδρομικής υποδομής και 
αποδεικνύει ότι δίνεται η δέουσα προσοχή σε θέματα 
ασφαλείας, συντήρησης και βελτίωσης της ποιότητας 
εξυπηρέτησης της υποδομής, εστιάζοντας στην επίτευ¬ 
ξη στόχων επίδοσης με επίκεντρο το χρήστη, υπό τη 
μορφή δεικτών και κριτηρίων ποιότητας, που περιλαμ¬ 
βάνουν: ί) επίδοση των συρμών και ικανοποίηση των 
πελατών, ϋ) χωρητικότητα του δικτύου, ίϋ) διαχείριση 
στοιχείων ενεργητικού, ίν) όγκο δραστηριότητας και ν) 
επίπεδα ασφάλειας. Η θετική αξιολόγηση της έκθεσης 
αποτελεί αναγκαία συνθήκη για την έγκριση της χορή¬ 
γησης της αμοιβής επιβράβευσης. 

Αρθρο 4 

Μείωση των τελών υποδομής 
προς όφελος των σιδηροδρομικών επιχειρήσεων 

Αν από την εφαρμογή των διατάξεων του άρθρων 
2 και 3 της παρούσας απόφασης, προκύπτει αμοιβή 
επιβράβευσης για το διαχειριστή υποδομής για το έτος 
αναφοράς (X), καταβλητέα εντός του τρίτου έτους 
μετά το έτος αναφοράς (Χ+3), τότε μέρος της εν λόγω 
αμοιβής επιβράβευσης θα εξυπηρετεί μία μείωση των 
τελών υποδομής που καταβάλλονται από τις σιδη¬ 
ροδρομικές επιχειρήσεις εντός του τετάρτου έτους 
μετά το έτος αναφοράς (Χ+4), με δαπάνη του ΟΣΕ 
ΑΕ, ο οποίος θα φέρει την ευθύνη για τη μείωση των 
τελών υποδομής. 

Ποσό που αντιστοιχεί σε ποσοστό είκοσι πέντε τοις 
εκατό (25%) της αμοιβής επιβράβευσης που καταβάλ¬ 
λεται στον ΟΣΕ ΑΕ εντός του τρίτου έτους μετά το 
έτος αναφοράς (Χ+3) αποδίδεται στις σιδηροδρομικές 
επιχειρήσεις ως μείωση των τελών υποδομής, εντός 
του τετάρτου έτους μετά το έτος αναφοράς (Χ+4), 
επιμεριζόμενη σε κάθε μία εξ αυτών με βάση το ποσο¬ 
στό (ΤΥ.(ί)/Σ.ΤΥ.) των καταβληθέντων από έκαστη τελών 
υποδομής (Τ.Υ.(ί)) επί των συνολικών τελών υποδομής 
(Σ.Τ.Υ.), όπως αυτό προκύπτει για το τρίτο έτος μετά 
το έτος αναφοράς (Χ+3). Η εν λόγω μείωση των τελών 
υποδομής βαρύνει τον ΟΣΕ ΑΕ, δεδομένης της αμοιβής 
επιβράβευσης που του χορηγείται για το τρίτο έτος 
μετά το έτος αναφοράς (Χ+3). Η μείωση των τελών υπο¬ 
δομής που αποδίδεται εντός του τετάρτου έτους μετά 
το έτος αναφοράς (Χ+4) δε συνεπάγεται αντίστοιχη 
αύξηση στο ποσό της ετήσιας κρατικής χρηματοδότη¬ 
σης, η οποία προβλέπεται από τις διατάξεις της παρ. 
5 του άρθρου 14 του Π.δ. 41/05 (Α 60), όπως ισχύει, για 
το ίδιο έτος (Χ+4). 

Αρθρο 5 

Τεκμηρίωση και έλεγχος για τη μείωση 
των τελών υποδομής 

Για τον έλεγχο και την τεκμηρίωση της εφαρμογής 
των διατάξεων του άρθρου 4 της παρούσας απόφασης, 
ο ΟΣΕ ΑΕ υποβάλλει, αφενός στο τμήμα Παρακολούθη¬ 
σης Εποπτευομένων Φορέων του Υπουργείου Υποδο¬ 
μών, Μεταφορών και Δικτύων και αφετέρου στη Ρυθμι¬ 
στική Αρχή Σιδηροδρόμων, τα αναγκαία απολογιστικά 
στοιχεία, για τα αντίστοιχα έτη, συμπεριλαμβανομένων: 
α) των δημοσιευμένων οικονομικών καταστάσεων, β) των 
τιμολογίων είσπραξης των τελών υποδομής, γ) της ετή¬ 
σιας οικονομικής έκθεσης, δ) έκθεσης με αναλυτική τεκ¬ 


μηρίωση και παράθεση των απαιτούμενων υπολογισμών, 
καθώς και ε) άλλων οικονομικών στοιχείων που δύνανται 
να ζητηθούν, εφόσον κριθεί αναγκαίο, προς διευκόλυνση 
του ελέγχου της εφαρμογής των διατάξεων του άρθρου 
4 της παρούσας απόφασης 

Αρθρο 6 

Εποπτεία εφαρμογής του συστήματος 
παροχής κινήτρου 

Η Ρυθμιστική Αρχή Σιδηροδρόμων εποπτεύει την 
εφαρμογή του συστήματος παροχής κινήτρου στον ΟΣΕ 
ΑΕ για τη μείωση του κόστους χρήσης της υποδομής και 
του επιπέδου τελών υποδομής, υποβάλλοντας σχετικές 
εκθέσεις στους Υπουργούς Οικονομικών και Υποδομών, 
Μεταφορών και Δικτύων, κατ’ εφαρμογή των διατάξεων 
της περίπτωσης 22 του άρθρου 28 του Ν. 3891/2010 
(Α 188), όπως αυτή έχει προστεθεί με την παρ. 2 του 
άρθρου 85 του Ν. 4199/2013 (Α 216). 

Η Ρυθμιστική Αρχή Σιδηροδρόμων, σύμφωνα με τις 
διατάξεις της παρούσας απόφασης, εισηγείται προς 
το Υπουργείο Υποδομών, Μεταφορών και Δικτύων την 
τελική έγκριση και καταβολή της αμοιβής επιβράβευσης. 

Αρθρο 7 
Ισχύς 

Η ισχύς της απόφασης αυτής αρχίζει από την ημερο¬ 
μηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2015 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 
-♦- 

Αριθμ. 3112.8-4/29957/15 (3) 

Σύσταση - Συγκρότηση Υπηρεσιακού Συμβουλίου 

Λιμενικού Ταμείου Ικαρίας. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του άρθρου Πέμπτου (Μεταβατικές διατάξεις) παρ. 
4 του Ν.3839/2010 «Σύστημα επιλογής προϊσταμένων 
οργανικών μονάδων με αντικειμενικά και αξιοκρατικά 
κριτήρια - Σύσταση Ειδικού Συμβουλίου Επιλογής Προ¬ 
ϊσταμένων (ΕΙ.ΣΕ.Π) και λοιπές διατάξεις» (Α'51), όπως 
έχει τροποποιηθεί με το άρθρο ένατο παρ. 11 και 12 
του Ν.4057/2012 «Πειθαρχικό Δίκαιο Δημοσίων Πολιτικών 
Διοικητικών Υπαλλήλων και Υπαλλήλων Νομικών Προ¬ 
σώπων Δημοσίου Δικαίου» (Α'54) και ισχύει, 

β) των άρθρων 159 - 162 του Ν. 3528/2007 «Κύρωση 
του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.» (Α'26), όπως 
έχουν τροποποιηθεί και ισχύουν, για όσα θέματα δεν 
ρυθμίζονται από τις ως άνω διατάξεις, 

γ) του άρθρου 43 του Ν.4256/2014 «Τουριστικά πλοία 
και άλλες διατάξεις» (Α'92), σύμφωνα με το οποίο κα- 
ταργήθηκε το Λιμενικό Ταμείο Ν. Σάμου και συστάθηκε 
το Λιμενικό Ταμείο Ικαρίας ως καθολικός διάδοχός του, 





26742 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) της παραγράφου Β 4 του άρθρου 40 του Ν.1884/1990 
(Α'81), 

ε) της αριθ. 3555.29/9/88/13-7-1988 απόφασης «Προσαρ¬ 
μογή των Κλάδων προσωπικού των Λιμενικών Ταμείων 
στο Π.δ. 194/1988» (Β'591) όπως αυτή τροποποιήθηκε με 
το Π.δ. 96/2004 (Α'69) και το Π.δ. 118/2009 (Α' 150), 
στ) της αριθ. 1604/2011 διαπιστωτικής πράξης «Διαπί¬ 
στωση αυτοδίκαιης κατάργησης κενών οργανικών θέσε¬ 
ων πολιτικού προσωπικού με σχέση εργασίας δημοσίου 
δικαίου του Λιμενικού Ταμείου Ν. Σάμου, κατ’ εφαρμογή 
της παρ. Ια του άρθρου 33 του Ν.4024/2011» (Β'2752), 
όπως αυτή διορθώθηκε με το ΦΕΚ Β' 72/2012, 
ζ) της αριθ. 35376/2012 κοινής υπουργικής απόφασης 
«Κατανομή του τακτικού προσωπικού που υπηρετούσε 
στο Λιμενικό Ταμείο Νομού Σάμου» (Β'2563), 
η) της αριθ. 5214.14/33/00/14-11-2000 απόφασης Σύστα¬ 
ση - Συγκρότηση Υπηρεσιακού Συμβουλίου υπαλλήλων 
Λιμενικού Ταμείου Ν. Σάμου με έδρα το Βαθύ Σάμου 
(Β'1467), όπως έχει τροποποιηθεί και ισχύει. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού γιατί, βάσει της παρ. 1 του άρθρου 
7 του Ν. 3833/2010 (Α' 40) τα Υπηρεσιακά Συμβούλια 
λειτουργούν εντός του κανονικού ωραρίου εργασίας 
των οικείων Υπηρεσιών ή σε χρόνο που καλύπτεται 
από υπερωριακή απασχόληση και δεν καταβάλλεται 
καμία πρόσθετη αμοιβή ή αποζημίωση στα μέλη τους 
αποφασίζουμε: 

1. Συστήνουμε στο Λιμενικό Ταμείο Ικαρίας πενταμε¬ 
λές Υπηρεσιακό Συμβούλιο με έδρα τον Άγιο Κήρυκο, 
αρμόδιο για όλο το προσωπικό του Λιμενικού Ταμείου, 
το οποίο συγκροτείται ως εξής: 

α) Τρεις (3) υπαλλήλους από αυτούς που υπάγονται 
στην αρμοδιότητα του Υπηρεσιακού Συμβουλίου και 
υπηρετούν στην έδρα του. Ένα τουλάχιστον από τα 
τακτικά μέλη θα είναι διαφορετικού φύλου από τα λοι¬ 
πά, εφόσον υπάρχει κι έχει τις νόμιμες προϋποθέσεις. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Γ’ των κατηγοριών ΠΕ, ΤΕ και ΔΕ 
με τους αναπληρωτές τους. 

2. Τα υπό στοιχεία α' τακτικά μέλη της παρ. 1 λαμ- 
βάνονται μεταξύ των δέκα (10) υπαλλήλων που έχουν 
τον περισσότερο χρόνο άσκησης καθηκόντων προϊ¬ 
σταμένου Διεύθυνσης. Εάν δεν επαρκούν οι υπάλληλοι 
με τις προϋποθέσεις αυτές ο αριθμός συμπληρώνεται 
από υπαλλήλους με τον περισσότερο χρόνο άσκησης 
καθηκόντων προϊσταμένου Τμήματος με την προϋπό¬ 
θεση να ανήκουν σε κλάδο του οποίου οι υπάλληλοι 
προβλέπεται ότι μπορεί να προΐστανται Διεύθυνσης. Αν 
δεν υπάρχουν ή δεν επαρκούν υπάλληλοι της οικείας 
υπηρεσίας με τις προαναφερόμενες προϋποθέσεις για 
να οριστούν μέλη του Υπηρεσιακού Συμβουλίου, ορίζο¬ 
νται υπάλληλοι από άλλη δημόσια υπηρεσία ή νομικό 
πρόσωπο δημοσίου δικαίου που πληρούν τις προϋπο¬ 
θέσεις αυτές. Αν ο αριθμός των υπηρετούντων στην 
έδρα του Υπηρεσιακού Συμβουλίου δεν επαρκεί για τη 
συγκρότηση του, ορίζονται υπάλληλοι που υπηρετούν 
εκτός της έδρας του νομού αυτού, που πληρούν τις 
προϋποθέσεις. 

3. Τα υπό στοιχεία α' τακτικά μέλη του Υπηρεσιακού 
Συμβουλίου ορίζονται με απόφαση της Λιμενικής Επι¬ 
τροπής του Λιμενικού Ταμείου Ικαρίας. 


4. Εισηγητής στο Υπηρεσιακό Συμβούλιο, χωρίς δικαί¬ 
ωμα ψήφου, ορίζεται ο Προϊστάμενος της Διεύθυνσης 
Διοικητικού του Λιμενικού Ταμείου ή ελλείψει αυτού 
ένας (1) εκ των προαναφερομένων (παρ.1 ,εδ.α) μονίμων 
υπαλλήλων, με αναπληρωτή του Προϊστάμενο Τμήμα¬ 
τος που χειρίζεται θέματα προσωπικού της ως άνω 
Διεύθυνσης. 

5. Χρέη γραμματέα εκτελεί υπάλληλος με βαθμό 
τουλάχιστον Δ', που ορίζεται με τον αναπληρωτή του, 
με την απόφαση ορισμού των μελών του Υπηρεσιακού 
Συμβουλίου. 

6. Η θητεία των μελών του Υπηρεσιακού Συμβουλίου 
που συγκροτείται με την παρούσα λήγει, σύμφωνα με 
τα αναφερόμενα στην παρ. 4 του άρθρου πέμπτου του 
Ν. 3839/2010, με τη συγκρότηση των Σ.Ε.Π. και των Υπη¬ 
ρεσιακών Συμβουλίων που προβλέπονται στα άρθρα 158 
και 159 του Υ.Κ., όπως αντικαταστάθηκαν με το άρθρο 
δεύτερο του Ν.3839/2010. 

7. Όταν το Υπηρεσιακό Συμβούλιο κρίνει θέματα 
προσωπικού με σχέση εργασίας ιδιωτικού δικαίου, 
αντί των δύο αιρετών εκπροσώπων των μονίμων 
υπαλλήλων μετέχουν οι δύο αιρετοί εκπρόσωποι του 
προσωπικού με σύμβαση εργασίας ιδιωτικού δικαίου 
αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Οκτωβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 12328/145214 (4) 

Επικύρωση της υπ’ αριθμ.98/2015 απόφασης του Δημοτι¬ 
κού Συμβουλίου Αργιθέας με θέμα «Κατάργηση των 
Ν.Π.Δ.Δ. του Δήμου Αργιθέας με την επωνυμία α. "Πο¬ 
λιτιστικός Οργανισμός Δήμου Αργιθέας", β."Τράπεζα 
Αίματος Δήμου Αργιθέας" και γ. "Δημοτική Βιβλιοθή¬ 
κη Δήμου Αργιθέας"» 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 1, 65-67, 94,103, 225-227, 
238 και 280 του Ν.3852/2010 (ΦΕΚ 87/Α) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης -Πρόγραμμα Καλλικράτης», όπως ισχύουν. 

2. Τις διατάξεις του άρθρου 24 του Π.δ. 138/2010 (ΦΕΚ 
231/Α) «Οργανισμός της Αποκεντρωμένης Διοίκησης 
Θεσσαλίας - Στερεός Ελλάδας». 

3. Τις διατάξεις του άρθρου 90 παρ.3 του Π.δ. 63/2005 
(ΦΕΚ 98/Α) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

4. Τις διατάξεις των άρθρων 75 και 241 παρ. 3 του 
Ν.3463/2006 (ΦΕΚ 114/Α) «Κώδικας Δήμων και Κοινοτή¬ 
των», όπως ισχύουν. 

5. Τις διατάξεις της παρ.2 του άρθρου 16 «Δημοσίευση 
αποφάσεων που αφορούν ΝΠΔΔ των ΟΤΑ α' βαθμού» 
του Ν.4147/2013 (ΦΕΚ 98/Α/26-04-2013) «Κύρωση της από 
31.12.2012 Πράξης Νομοθετικού Περιεχομένου "Ρυθμίσεις 
κατεπειγόντων θεμάτων αρμοδιότητας των Υπουργεί¬ 
ων Εσωτερικών, Εργασίας, Κοινωνικής Ασφάλισης και 

Πρόνοιας, Δημόσιας Τάξης και Προστασίας του Πολίτη, 
της Γ.Γ. της Κυβέρνησης και του Υπουργού Επικρά¬ 
τειας" και άλλες διατάξεις», σύμφωνα με τις οποίες 
ορίζεται, μεταξύ άλλων, ότι η απόφαση του Δημοτι¬ 
κού Συμβουλίου περί κατάργησης δημοτικού νομικού 
προσώπου λαμβάνεται σύμφωνα με τα οικεία άρθρα 
του Κώδικα Δήμων και Κοινοτήτων και εγκρίνεται με 
πράξη του Γενικού Γραμματέα της Αποκεντρωμένης 
Διοίκησης, η οποία δημοσιεύεται στην Εφημερίδα της 
Κυβέρνησης. 

6. Την υπ’ αριθμ. 2990/18604/23-02-2011(ΦΕΚ 385/Β) 
απόφαση της Γενικής Γραμματέως της Αποκεντρωμέ¬ 
νης Διοίκησης Θεσσαλίας-Στερεάς Ελλάδας περί «Με¬ 
ταβίβασης του δικαιώματος υπογραφής «Με Εντολή 
Γ ενικού Γ ραμματέα Αποκεντρωμένης Διοίκησης Θεσσα¬ 
λίας-Στερεάς Ελλάδας», στον Προϊστάμενο της Γ ενικής 
Διευθύνσεως Εσωτερικής Λειτουργίας και στους Προ¬ 
ϊσταμένους Διευθύνσεων και Τμημάτων της ανωτέρω 
Γ ενικής Διευθύνσεως». 

7. Την υπ’ αριθμ. οικ.4569/11/27-01-2011 εγκύκλιο του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης περί «Θεμάτων συγχωνεύσεων και 
προσωπικού νομικών προσώπων δημοσίου δικαίου και 
επιχειρήσεων των δήμων». 

8. Την υπ’ αριθμ. 9724/3-8-1999 απόφαση του Γ.Γ. Πε¬ 
ριφέρειας Θεσσαλίας (ΦΕΚ 1685/Β/31-8-1999) με θέμα 
«Σύσταση ίδιου Νομικού Προσώπου στο Δήμο Αργιθέας 
Ν. Καρδίτσας με την επωνυμία "ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΑΡΓΙΘΕΑΣ", όπως τροποποιήθηκε με 
την υπ’ αριθμ. 2937/11-4-2007 όμοια της (ΦΕΚ 643/Β/ 
27-4-2007). 

9. Την υπ’ αριθμ. 9723/3-8-1999 απόφαση του Γ.Γ. 
Περιφέρειας Θεσσαλίας (ΦΕΚ 1685/Β/31 -8-1999) με 
θέμα «Σύσταση ίδιου Νομικού Προσώπου στο Δήμο 
Αργιθέας Ν. Καρδίτσας με την επωνυμία "ΤΡΑΠΕΖΑ 
ΑΙΜΑΤΟΣ ΔΗΜΟΥ ΑΡΓΙΘΕΑΣ", όπως τροποποιήθη¬ 
κε με την υπ’ αριθμ. 2935/11-4-2007 όμοια της (ΦΕΚ 
643/Β/27-4-2007). 

10. Την υπ’ αριθμ. 9722/4-8-1999 απόφαση του Γ.Γ. Πε¬ 
ριφέρειας Θεσσαλίας (ΦΕΚ 1685/Β/31-8-1999) με θέμα 
«Σύσταση ίδιου Νομικού Προσώπου στο Δήμο Αργιθέας 
Ν. Καρδίτσας με την επωνυμία "ΔΗΜΟΤΙΚΗ ΒΙΒΛΙΟΘΗΚΗ 
ΔΗΜΟΥ ΑΡΓΙΘΕΑΣ", όπως τροποποιήθηκε με την υπ’ 
αριθμ. 2936/11-4-2007 όμοια της (ΦΕΚ 643/Β/27-4-2007). 

11. Την υπ’ αριθμ. 98/2015 απόφαση του Δημοτικού 
Συμβουλίου Δήμου Αργιθέας με θέμα «Κατάργηση των 
Ν.Π.Δ.Δ. του Δήμου Αργιθέας με την επωνυμία α. "Πο¬ 
λιτιστικός Οργανισμός Δήμου Αργιθέας", β. "Τράπεζα 
Αίματος Δήμου Αργιθέας" και γ. "Δημοτική Βιβλιοθήκη 
Δήμου Αργιθέας"». 

12. Το γεγονός ότι από την παρούσα απόφαση δεν 
προκαλείται δαπάνη αποφασίζουμε: 

Επικυρώνουμε την υπ’ αριθμ. 98/2015 απόφαση του Δη¬ 
μοτικού Συμβουλίου του Δήμου Αργιθέας, με την οποία 
αποφασίσθηκε η κατάργηση των Ν.Π.Δ.Δ. του Δήμου 
με την επωνυμία α. "Πολιτιστικός Οργανισμός Δήμου 
Αργιθέας", β. "Τράπεζα Αίματος Δήμου Αργιθέας" και γ. 
"Δημοτική Βιβλιοθήκη Δήμου Αργιθέας". 

Τα παραπάνω ΝΠΔΔ δεν διέθεταν περιουσία, ούτε 
απασχολούσαν προσωπικό, για να ενταχθεί σε θέσεις 
του Δήμου. Τα όποια κινητά και ακίνητα περιουσιακά 
στοιχεία των Νομικών Προσώπων μεταφέρονται αυτο¬ 
δίκαια στο Δήμο Αργιθέας. Ο Δήμος αναλαμβάνει τις 


υποχρεώσεις των καταργούμενων Νομικών Προσώπων 
προς τρίτους, όσες έχουν καταγραφεί έως σήμερα και 
όσες τυχόν προκύψουν εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λάρισα, 19 Οκτωβρίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΚΩΝΣΤΑΝΤΙΝΟΣ ΠΑΠΠΑΣ 
-♦- 

Αριθμ. Δ.5.1 ,Ε/455393 (22366) (5) 

Καθιέρωση υπερωριακής εργασίας κατά τις απογευ¬ 
ματινές ώρες με αμοιβή για το προσωπικό της Δι¬ 
εύθυνσης Μεταφορών και Επικοινωνιών Π.Ε. Ημαθί¬ 
ας έτους 2015. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/7-6-2010/ 
τ. Α) «Νέα αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
και ειδικότερα την παρ. 6α του άρθρου 242. 

2. Τις διατάξεις της παρ. 6 του άρθρου 7 (περίπτωση 
δ και ζ) του Ν. 3469/2006 (ΦΕΚ 131 Α/28-6-2006) «Εθνικό 
Τυπογραφείο, Εφημερίδα της Κυβερνήσεως και άλλες δι¬ 
ατάξεις», καθώς και τις ρυθμίσεις της παρ. 10 του άρθρου 
9 του ίδιου Νόμου, όπως αντικαταστάθηκε από την παρ. 
8α του άρθρου 67 του Νόμου 4316/2014 (ΦΕΚ Α/270/2014). 

3. Τις διατάξεις της παρ. 10 του άρθρου 2 του Ν. 
3861/10 (ΦΕΚ 112/Α/13-7-2013) Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις, όπως ισχύει σήμερα. 

4. Τις διατάξεις του άρθρου 20 του Ν. 4024/2011 (ΦΕΚ 
226/Α/27-10-2011) «Συνταξιοδοτικές ρυθμίσεις, ενιαίο μι¬ 
σθολόγιο -βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015», όπως τροπο¬ 
ποιήθηκε και ισχύει σήμερα. 

5. Το Π.δ. 133/2010 (ΦΕΚ 226/Α/27-12-2010) «Οργανισμός 
της Περιφέρειας Κεντρικής Μακεδονίας». 

6. Το Π.δ. 208/2002 «Εκπαιδευτές υποψηφίων οδηγών, 
σχολές οδηγών, κέντρα θεωρητικής εκπαίδευσης υπο¬ 
ψηφίων οδηγών και ρυθμίσεις συναφών θεμάτων», όπως 
τροποποιήθηκε από το Π.δ. 337/2003 και όπως ισχύει. 

7. Την αριθ. 60864/6794/03 (ΦΕΚ 1569/Β/2003) Εξειδί- 
κευση διαδικασιών και καθορισμού λεπτομερειών ανα¬ 
φορικά με τη λειτουργία και τον έλεγχο των Σχολών 
Οδηγών και ΚΕ.Θ.Ε.Υ.Ο. 

8. Την με αριθ. 30063/4796/17-10-2013 (ΦΕΚ Β/2463/ 
17-10-2013) κοινή υπουργική απόφαση περί «επανακαθο¬ 
ρισμού της διαδικασίας και των αναγκαίων λεπτομερει¬ 
ών για την έγκριση Σχολών/Κέντρων επαγγελματικής 
κατάρτισης οδηγών οχημάτων μεταφοράς εμπορευ¬ 
μάτων και επιβατών ΠΕΙ, την έγκριση διενέργειας προ¬ 
γραμμάτων περιοδικής κατάρτισης, τις υποχρεώσεις και 
τον έλεγχο αυτών και λοιπές λεπτομέρειες, σύμφωνα 
με τις διατάξεις του Π.δ. 74/2008 (ΑΊ12) όπως ισχύει». 

9. Την με αριθ. Γ39682/28-4-2015 (ΑΔΑ: 7ΕΔ9465ΦΘΕ- 
ΩΜΦ) εγκύκλιο του Αναπληρωτή Υπουργού Εσωτερικών 

και Διοικητικής Ανασυγκρότησης περί υποχρεωτικής 
(από 1/7/2015) αποστολής εγγράφων για δημοσίευση 
στο ΦΕΚ με χρήση τεχνολογιών πληροφορικής και επι¬ 
κοινωνιών και προηγμένης ηλεκτρονικής υπογραφής. 

10. Την αριθ. 2/41768/0022/20-5-2014 περί κοινοποίησης 
διατάξεων τροποποίησης της παρ. 1 του άρθρου 20 του 
Ν. 4024/2011 σχετικά με την υπερωριακή απασχόληση. 

11. Την αριθμ. 461114(9980)/18-11-2014 (ΦΕΚ 3129/τ. Β/ 
21-11-2014) απόφαση του Περιφερειάρχη Κεντρικής Μα¬ 
κεδονίας «Μεταβίβαση συγκεκριμένων αρμοδιοτήτων 
και παροχή εξουσιοδότηση υπογραφής εγγράφων, 
αποφάσεων και άλλων πράξεων ΜΕ ΕΝΤΟΛΗ ΠΕΡΙΦΕ¬ 
ΡΕΙΑΡΧΗ, στους Αντιπεριφερειάρχες, στον Εκτελεστικό 
Γραμματέα και στους Προϊσταμένους Γενικών Δ/νσεων, 
Δ/νσεων, Τμημάτων και Γραφείων της Περιφέρειας Κε¬ 
ντρικής Μακεδονίας», (παρ.3,4,6 του άρθρου 2, παρ.6 
άρθρου 3 και παρ. 13 άρθρου 4) όπως τροποποιήθηκε 
και ισχύει σήμερα. 

12. Την από 7/7/2015 πρόταση για υπερωριακή απα¬ 
σχόληση της Δνσης Μεταφορών της ΠΕ Ημαθίας προς 
το Τμήμα Λογιστικής Διαχείρισης της Π.Ε. Ημαθίας με 
σκοπό τον έλεγχο των Σχολών ΠΕΙ και λοιπών Σχολών 
Οδηγών - εγκαταστάσεων της Π.Ε. Ημαθίας. 

13. Το γεγονός ότι το ύψος της προκαλούμενης δα¬ 
πάνης 790,80 € θα αντιμετωπιστεί από πιστώσεις που 
έχουν προβλεφθεί στον προϋπολογισμό της Περιφέ¬ 
ρειας Κεντρικής Μακεδονίας για την Π.Ε. Ημαθίας σε 
βάρος του Φ. 0721, ΚΑΕ 0511 του οικονομικού έτους 2015. 

14. Την με αριθ. 3919/15 (ΑΔΑ: Ω9ΩΓ7ΛΛ-ΛΦ5) απόφαση 
ανάληψης υποχρέωσης συνολικού ποσού 790,80 ευρώ 
για την δαπάνη καταβολής αποζημίωσης για υπερω- 
ριακή απογευματινή εργασία 3 υπαλλήλων της Δνσης 
Μεταφορών και Επικοινωνιών. 

15. Την αριθ. 1659/2015 (πρακτικό 34/29-9-2015) (ΑΔΑ: 
ΨΚ2Κ7ΛΛ-1ΑΜ) απόφαση έγκρισης δαπανών και διάθεση 
πιστώσεων προϋπολογισμού Π.Ε. Ημαθίας της Οικονομι¬ 
κής Επιτροπής της Περιφέρειας Κεντρικής Μακεδονίας. 

16. Το με αριθ. 442727 (21860)/12-10-2015 αίτημα μας 
σχετικά με την έγκριση απογευματινής υπερωριακής 
απασχόλησης για 3 υπαλλήλους της Διεύθυνσης Με¬ 
ταφορών και Επικοινωνιών της Π.Ε. Ημαθίας. 

17. Την ανάγκη κάλυψης αντιμετώπισης των έκτα¬ 
κτων υπηρεσιακών αναγκών και κυρίως τον έλεγχο των 
σχολών οδηγών, τον έλεγχο των κέντρων θεωρητικής 
εκπαίδευσης υποψηφίων οδηγών, τον έλεγχο σχολών 
ΠΕΙ, αλλά και άλλες Υπηρεσιακές ανάγκες που κατά 
καιρούς προκύπτουν και δεν μπορούν να καλυφθούν 
στο κανονικό ωράριο εργασίας των υπαλλήλων, απο¬ 
φασίζουμε: 

Εγκρίνουμε την υπερωριακή απασχόληση με αμοιβή, 
κατά τις απογευματινές ώρες για τρεις (3) υπαλλή¬ 
λους της Διεύθυνσης Μεταφορών και Επικοινωνιών για 
έτος 2015, χρονικό διάστημα από τη δημοσίευση έως 
31.12.2015, συνολικής δαπάνης 790,80 € για αντιμετώπι¬ 
ση εποχικών, έκτακτων και επειγουσών υπηρεσιακών 
αναγκών, οι οποίες δεν μπορούν να καλυφθούν στο 
κανονικό ωράριο εργασίας. 

Επίσης, ορίζουμε ότι: 

α. Ο αριθμός του προσωπικού της Διεύθυνσης Με¬ 
ταφορών και Επικοινωνιών της Π.Ε. Ημαθίας που θα 
απασχοληθεί υπερωριακά είναι τρεις (3) υπάλληλοι. 

β. Οι ώρες υπερωριακής απασχόλησης, είναι κατ’ ανώ¬ 
τατο όριο είκοσι (20) απογευματινές ώρες ανά μήνα. 


Για την υπερωριακή απασχόληση των υπαλλήλων που 
θα κάνουν εκτός των γραφείων της Υπηρεσίας έλεγχο 
σε Σχολές Οδηγών ή Σχολές Π.Ε.Ι., θα τηρείται ξεχω¬ 
ριστό δελτίο παρουσίας, στο οποίο θα αναγράφεται η 
ώρα έναρξης και η ώρα αποχώρησης 

Ο προϊστάμενος της Διεύθυνσης θα βεβαιώνει την 
υπερωριακή απασχόληση των υπαλλήλων, καθώς και 
το υπερωριακά παραχθέν έργο. 

Η δαπάνη που προκαλείται ανέρχεται στο ποσό των 
790,80 € σε βάρος του Φ. 0721 ΚΑΕ 0511 του προϋπολο¬ 
γισμού οικονομικού έτους 2015 της Π.Ε. Ημαθίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 19 Οκτωβρίου 2015 

Με εντολή Περιφερειάρχη 
Ο Γ ενικός Διευθυντής Μεταφορών και 
Επικοινωνιών κ.α.α. 

Ο Προϊστάμενος Διεύθυνσης Μεταφορών και 
Επικοινωνιών ΠΕ. Πιερίας 
ΑΘΑΝΑΣΙΟΣ ΤΣΙΑΜΠΕΡΑΣ 

-♦- 

Αριθμ. 31969 π.ε. (6) 

Τροποποίηση του άρθρου 11 της με αριθμό 107317/Β7/ 
10-7-2014 (ΦΕΚ 1949/τ.Β/18-7-2014) υπουργικής από¬ 
φασης που αφορά στο Πρόγραμμα Μεταπτυχιακών 
Σπουδών του Τμήματος Γεωλογίας της Σχολής Θε¬ 
τικών Επιστημών του Αριστοτελείου Πανεπιστημίου 
Θεσσαλονίκης, με τίτλο: «Εφαρμοσμένη και Περιβαλ¬ 
λοντική Γεωλογία (ΑρρΙίθά & ΕηνίΐΌηΐΎίβηίαΙ ΘοοΙοργ)». 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 
6 (ΦΕΚ 148 Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκαν με τις διατάξεις του 
άρθρου 24 του Ν. 3696/2008 (ΦΕΚ 177 Α'), του άρθρου 
27 του Ν. 3794/2009 (ΦΕΚ 156 Α') και του άρθρου 37, 
παρ. 5 του Ν. 3848/2010 (ΦΕΚ 71 Α'). 

2. Τις διατάξεις της παρ. 11α του άρθρου 80 του 
Ν. 4009/2011 (ΦΕΚ 195 Α') «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων», όπως τροποποι¬ 
ήθηκε με τις διατάξεις: της παρ. γ' του άρθρου 47 του 
Ν. 4025/2011 (ΦΕΚ 228 Α'), της παρ. 8 του άρθρου 5 του 
Ν. 4076/2012 (ΦΕΚ 159 Α') και της παρ. 2 του άρθρου 
34 του Ν. 4115/2013 (ΦΕΚ 24 Α') και του άρθρου 34 του 
Ν. 4301/2014 (ΦΕΚ τ.Α' 223/7-10-2014). 

3. Τις διατάξεις του Ν. 3374/2005 (ΦΕΚ 189 Α') και ιδίως 
τα άρθρα 14 και 15 «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων -Παράρτημα διπλώματος» 
όπως τροποποιήθηκε και ισχύει. 

4. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του Π.δ. 63/2005 (ΦΕΚ 98 Α'). 

5. Τη με αριθμό 107317/Β7/10-7-2014 (ΦΕΚ 1949/τ.Β/18- 
7-2014) υπουργική απόφαση που αφορά στο Πρόγραμ¬ 
μα Μεταπτυχιακών Σπουδών του Τ μήματος Γ εωλογίας 
της Σχολής Θετικών Επιστημών του Αριστοτελείου Πα¬ 
νεπιστημίου Θεσσαλονίκης, με τίτλο: «Εφαρμοσμένη 
και Περιβαλλοντική Γ εωλογία (ΑρρΙίθά & ΕηνίΐΌηιτίθηΙθΙ 

ΘθοΙοργ)» με την οποία αντικαταστάθηκε η με αριθμό 
68224/Β7/22-9-2005 (ΦΕΚ 1375/τ,Β/2005) υπουργική από¬ 
φαση: «Αντικατάσταση της υπ’ αριθμ. Β7/355 υπουργικής 
απόφασης (ΦΕΚ1191/τ.Β/27-9-2000) που αφορά το ΠΜΣ 
του Τμήματος Γεωλογίας του ΑΠΘ, όπως τροποποιήθη¬ 
κε και ισχύει.- Παράταση λειτουργίας του ΠΜΣ με τίτλο: 
«Γεωλογία και Γεωπεριβάλλον»». 

6. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Γεωλογίας της Σχολής 
Θετικών Επιστημών του Α.Π.Θ. (συνεδρίαση με αριθμό 
216/3-7-2015). 

7. Το απόσπασμα πρακτικών της Συγκλήτου Ειδικής Σύν¬ 
θεσης (ΣΕΣ) του ΑΠΘ (συνεδρίαση με αριθμ. 173/23-7-2015). 

8. Το αριθ. 1647/23-6-2014 έγγραφο της ΑΔΙΠ, από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τ μήματος Γ εωλογίας του ΑΠΘ. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Την τροποποίηση του άρθρου 11 της με αριθμό 107317/ 
Β7/10-7-2014 (ΦΕΚ 1949/τ.Β/18-7-2014) υπουργικής από¬ 
φασης που αφορά στο Πρόγραμμα Μεταπτυχιακών 
Σπουδών του Τμήματος Γ εωλογίας της Σχολής Θετικών 
Επιστημών του Αριστοτελείου Πανεπιστημίου Θεσσα¬ 
λονίκης, με τίτλο «Εφαρμοσμένη και Περιβαλλοντική 
Γ εωλογία (ΑρρΙίβό & ΕηνίΓοππιαπΙαΙ ΘβοΙοργ)» ως εξής: 

Αρθρο 11 

Κόστος Λειτουργίας 

Σύμφωνα με το άρθρο 8 του Ν.3685/2008 (ΦΕΚ 148 Α') 
το 65% του συνολικού ετήσιου κόστους λειτουργίας του 
ΠΜΣ που αφορά στις λειτουργικές δαπάνες ανέρχεται 
στο ποσό των 58.500 ευρώ και αναλύεται σε κατηγορίες 
δαπανών ως εξής: 


Α/Α 

ΚΑΤΗΓΟΡΙΑ ΔΑΠΑΝΗΣ 

Ποσό (€) 

α. 

Δαπάνες μετακινήσεων 

15.000,00 

β. 

Προμήθεια υλικών και αναλωσίμων 

13.000,00 

Υ· 

Όργανα και λοιπός εξοπλισμός 

9.000,00 

δ. 

Χαρτογραφικό υλικό και προγράμματα 

6.000,00 

ε. 

Συντήρηση εξοπλισμό 

5.000,00 

στ. 

Άλλες δαπάνες 

10.500,00 


Σύνολο 

58.500,00 


Το ανωτέρω κόστος λειτουργίας καλύπτεται από 
δίδακτρα καθώς και άλλες πηγές (χορηγίες, δωρεές, 
έσοδα από ερευνητικά και άλλα προγράμματα, κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 
-♦- 

Αριθμ. 1857 (7) 

Ένταξη υπηρετούντος με σύμβαση ΙΔΑΧ στην 
κατηγορία Ε.ΔΙ.Π. της Σχολής Θετικών Επιστημών. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 8 παρ.18 και του άρθρου 20 
του Ν. 4009/2011, όπως τροποποιήθηκαν με το άρθρο 2 


παρ. 9 του Ν. 4076/2012 (ΦΕΚ 159/10-8-2012 τ.Α'), των 
άρθρων 29 και 79 του Ν. 4009/2011 (ΦΕΚ 195/6-9-2011 
τ.Α'), σε συνδυασμό με τις διατάξεις του άρθρου 39 παρ. 
21 του Ν. 4186/2013 (ΦΕΚ 193/17-9-2013 τ.Α'). 

2. Τις διατάξεις του άρθρου 68, παρ. 3, περ. 5 του 
Ν. 4235/2014 (ΦΕΚ 32/11-2-2014 τ. Α') και του άρθρου 55, 
παρ. 2 του Ν. 4264/2014 (ΦΕΚ 118/15-5-2014 τ.Α'). 

3. Την απόφαση της Συγκλήτου του Α.Π.Θ. αριθμ. συ- 
νεδρ. 2884/3-4-2014, για τη διαδικασία ένταξης διοικη¬ 
τικών υπαλλήλων ΙΔΑΧ που είναι κάτοχοι διδακτορικού 
διπλώματος σε θέσεις της κατηγορίας Εργαστηριακού 
Διδακτικού Προσωπικού (Ε.ΔΙ.Π.), 

4. Την από 14-7-2015 αίτηση ένταξης στην κατηγο¬ 
ρία Ε.ΔΙ.Π. του Γεώργιου Λαζαρίδη, που υπηρετεί στο 
Ίδρυμα με σύμβαση ιδιωτικού δικαίου αορίστου χρόνου, 
ο οποίος είναι κάτοχος διδακτορικού διπλώματος με 
γνωστικό αντικείμενο ίδιο με τα γνωστικά αντικείμενα 
που θεραπεύει το Τ μήμα Γ εωλογίας της Σχολής Θετικών 
Επιστημών του Ιδρύματος. 

5. Την απόφαση του Κοσμήτορα της Σχολής Θετικών 
Επιστημών για τον ορισμό Τριμελούς Εισηγητικής Επι¬ 
τροπής για την ένταξη του υπηρετούντος με σύμβαση 
ιδιωτικού δικαίου αορίστου χρόνου, στην κατηγορία 
Ε.ΔΙ.Π. αριθμ. πρωτ. 2841/17-7-2015. 

6. Την από 3-9-2015 Εισήγηση της Τριμελούς Εισηγη¬ 
τικής Επιτροπής. 

7. Την απόφαση της Κοσμητείας της Σχολής Θετικών 
Επιστημών αριθμ. 218/24-9-2015 για την ένταξη στην 
κατηγορία Ε.ΔΙ.Π. του Γεώργιου Λαζαρίδη, που υπηρε¬ 
τεί στο Ίδρυμα με σύμβαση ιδιωτικού δικαίου αορίστου 
χρόνου, ο οποίος είναι κάτοχος διδακτορικού διπλώ¬ 
ματος με γνωστικό αντικείμενο ίδιο με τα γνωστικά 
αντικείμενα που θεραπεύει το Τμήμα Γεωλογίας της 
Σχολής Θετικών Επιστημών του Ιδρύματος (έγγραφο 
της Κοσμητείας αριθμ. πρωτ. 113/28-9-2015). 

8. Το γεγονός ότι δεν έχει εκδοθεί το προεδρικό διά¬ 
ταγμα που θα ρυθμίζει τη βαθμολογική και μισθολογική 
κατάσταση του Ε.ΔΙ.Π., σύμφωνα με τις διατάξεις της 
παρ. 6 του άρθρου 29 του Ν. 4009/2011. 

9. Τις ανάγκες του Ιδρύματος, 

10. Το γεγονός ότι από την παρούσα δεν προκαλείται 
δαπάνη, διαπιστώνουμε: 

Την ένταξη του Γεώργιου Λαζαρίδη του Θεοδώρου, 
που υπηρετεί στο'Ιδρυμα με σύμβαση ιδιωτικού δικαίου 
αορίστου χρόνου, ο οποίος είναι κάτοχος διδακτορικού 
διπλώματος με γνωστικό αντικείμενο ίδιο με τα γνω¬ 
στικά αντικείμενα που θεραπεύει το Τμήμα Γεωλογίας 
της Σχολής Θετικών Επιστημών του Ιδρύματος στην 
κατηγορία Εργαστηριακού Διδακτικού Προσωπικού 
(Ε.ΔΙ.Π.),σύμφωνα με τις διατάξεις του άρθρου 79 παρ. 
3 του Ν. 4009/2011 και του άρθρου 68 παρ. 3, περ.5 του 
Ν.4235/2014, διατηρώντας την κατά το χρόνο της έντα¬ 
ξής του και μέχρι την έκδοση του κατά τις διατάξεις 
της παρ. 6 του άρθρου 29 του Ν.4009/2011 προεδρικού 
διατάγματος, βαθμολογική και μισθολογική κατάσταση 
και την κατανομή του στο Τ μήμα Γ εωλογίας της Σχολής 
Θετικών Επιστημών του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - θ-πταϊΙ: ννοβιτΐ33ΐβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020233330 101 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































